Täna sai siis avatud selle aastane rattasõidu"arve". Tulin hommikul rattaga tööle. Ja nagu spetsiaalselt selleks puhuks oli hommik "mõnus". Muudel hommikutel on ikka 4-5-6 kraadi sooja või nii. Täna oli Emmat lasteaeda viies -1 ja kodust pärast välja minnes 0. Suht karge oli sõita. Aga kusagilt pidi ju tulema impulss, et eelmise aasta tolm rattalt maha pühkida. :P Aga tööletuleku aeg on enamvähem sama mis autoga (20 min), kuna auto tuleb parkida üle jõe ja siis  sealt jala tulla. Ratta saab aga tasku keldrisse parkida :)  Eelmisest aastast jalgadesse jäänud mälestus on täitsa seal ja jube imelik oli ilma clipideta sõita. Poolt jõudu polnud ja teine pool jõust oli rõvedalt ülekasutatud. Järgmise korra tarbeks peab vist siiski otsima sõidukingad üles, et saaks normaalselt (nii nagu hea ja harjunud on) vändata.